Jakso 24: Rukousta valtionjohtajien puolesta
Huomenna King David -hotellissa on illallinen liiton merkiksi.
Paikalla on knessetin jäseniä, -
sekä 24 valtionjohtajaa 11:stä eri kansakunnasta.
Kuulemme nyt Israelin pääministerin, -
Benjamin Netanjahun tervehdyksen.
"Lämpimät tervehdykseni kaikille teille, -
jotka olette tulleet Jerusalemiin All Nations -konferenssiin.
Israelin kansa saa voimaa kristittyjen ystäviemme tuesta.
Kiitän teitä tuestanne, -
sitoumuksestanne ja rukouksistanne koko Israelin kansan puolesta.
Toivon teille erittäin menestyksekästä tapahtumaa."
Palkitsemme joka vuosi kristityn ja juutalaisen johtajan, -
joka on seissyt Israelin kansan tukena.
Tänä vuonna palkinto annetaan pastori Adeboyelle.
Hän on rohkaissut Nigerian presidenttiä -
kannattamaan Juudean ja Samarian pysymistä osana Israelia.
Pastori Chilly ottaa palkinnon vastaan Adeboyen puolesta, -
sillä hän ei päässyt paikan päälle.
Hän johtaa yhtä maailman suurimmista seurakunnista.
Olemme kiitollisia hänen läsnäolostaan aiempina vuosina.
Kiitos Jumalalle Israelia tukevista kristityistä johtajista.
Kiitämme Jumalaa Adeboyesta.
Rukoilemme myös muiden kristittyjen johtajien puolesta, -
että he puolustaisivat Jumalan ja Israelin välistä liittoa, -
sekä rohkaisisivat maidensa johtajia samaan.
Kiitämme Jumalaa ikiaikaisesta liitosta Israelin kanssa.
Annamme vuosittaisen palkintomme pastori Enoch Adeboyelle.
Hän on tukenut Israelia esimerkillisesti -
ja rohkaissut Nigerian presidenttiä äänestämään sen puolesta, -
että Israel säilyttäisi Juudean ja Samarian alueet itsellään.
Toivotan rauhaa itseni ja koko kristillisen yhteisön puolesta.
Onneksi olkoon.
Iloitsen ollessani täällä Pastori Adeboyen puolesta.
Meillä oli muutama kuukausi sitten vastaavanlainen konferenssi.
Jerusalemissa vallitsee rauha. Jumala siunatkoon teitä.
Annamme myöhemmin puheen- vuoron valtioiden edustajille, -
jotka jakavat rukouspyynnöt kansakuntiensa puolesta.
Jokainen heistä käyttää noin kaksi minuuttia kertoakseen, -
mitä Jumala tekee heidän maassaan ja mitä meidän tulee rukoilla.
Maailman kansat tarvitsevat rukousta.
Olen kuullut monia rukousvastauksia tänne tulleilta johtajilta.
Satoja maiden johtajia on käynyt täällä viimeisen 15 vuoden aikana.
Toivotamme tervetulleeksi matkailuministeri Uzi Landaun.
Hän oli yksi vuosittaisen Liitto-palkinnon saajista.
Annamme sen Israelin johtajille, jotka tukevat Jumalan liittoa -
Israelin maa-alueen pysymiseksi koskemattomana.
Tänä vuonna Liitto-palkinto menee parlamentin puhemiehelle.
Kiitämme Uzia hänen avustaan 900:n viisumin hankkimisesta, -
jotta ihmiset ovat voineet tulla tänne 170:stä kansakunnasta.
Seurassamme on kristittyjä sionisteja ympäri maailmaa,
jotka kannattavat Israelin maa-alueen koskemattomuutta.
Teillä on monia ystäviä seisomassa Israelin tukena, -
jotta Juudean ja Samarian alueet pysyvät Israelin omistuksessa.
Me arvostamme teitä suuresti.
Olemme iloisia voidessamme tukea Israelin maata.
Olemme iloisia toimestanne Israelin matkailuministerinä.
Toivotetaan Uzi Landau tervetulleeksi.
Pastori Tom Hess, sekä kunnianarvoisat pastorit, -
ministerit, johtajat ja vierailijat, -
tervetuloa pyhään maahan.
Tervetuloa luvattuun maahan - minun kotimaahani.
Tuon teille tervehdykseni Israelin valtion puolesta.
Kuulin teidän tulleen tänne 170:stä eri kansakunnasta.
Se on mahtava todistus Tom Hessin hienosta työstä.
Myös konferenssin johtajat ovat tulleet joka puolelta maailmaa.
Tämä on hieno tapa tuoda soihtu takaisin Jerusalemiin.
Jerusalem on ainoa kaupunki, joka kannattelee soihtua.
Se on totuuden, pyhyyden, profetian ja ikuisuuden soihtu.
Israelissa käyneet sanovat usein, että heidän suhteensa Jumalaan, -
uskoon ja matkatovereihin ei ainoastaan uudistunut, -
vaan myös heidän suhteensa Raamattuun muuttui täysin.
Hiljaiset hetkesi eivät koskaan tule olemaan ennallaan.
Sinä tulet muuttumaan.
Kun kuljet maassamme, -
huomaat, että Raamattu on myös historian ja maantieteen oppikirja.
Jos olisimme eläneet täällä 2000 vuotta sitten, -
olisimme saattaneet nähdä profeettoja ja kuninkaita.
Olisimme nähneet Jeesuksen, Pietarin ja Andreaksen, -
ja kävelleet heidän jalanjäljissään.
Havaitsin tämän maan ainutlaatuisen kauneuden, -
kun retkeilin nuorena Raamattu oppaanani.
Pidän maatani yhä kauniina.
Nyt on sinun vuorosi todeta Israelin kauneus.
Nyt on sinun mahdollisuutesi innoittua pyhistä paikoista.
Historian ja ihmeiden kuiskaukset, henkeä salpaavat maisemat, -
ja tämän maan tarinat puhuvat sinulle jokaisella askeleellasi.
On kunnia saada teidät vieraaksemme.
Siitä lähtien kun Aabraham kutsui kolme muukalaista telttaansa, -
olemme ottaneet ihmisiä mielellämme vastaan.
Aabrahamin kerrotaan olevan vieraanvaraisuutemme luoja.
Profeetta Sakarja kirjoittaa Israelista näin: -
"Näin sanoo Herra Sebaot: Vielä tulee kansoja, -
monien kaupunkien asukkaita, -
ja toisen asukkaat menevät toiseen ja sanovat: -
'Lähtekäämme, käykäämme etsimään Herran mielisuosiota, -
etsimään Herraa Sebaotia.' - 'Minäkin lähden'." Sak. 8:20-21
Jokainen Israelissa vieraileva ei ainoastaan käy maassa, -
joka ottaa vastaan 4 miljoonaa vierailijaa vuodessa, -
vaan palaa kotiinsa maamme lähettiläänä.
He täyttävät Sakarjan profetian kertomalla läheisilleen: -
"Lähtekäämme etsimään Herraa Sebaotia.
Minä palaan sinne uudelleen."
Kiitän teitä tuestanne, rakkaudestanne ja läsnäolostanne.
Monet teistä varmasti tietävät seuraavat laulun sanat: -
"Laitat kätesi Galilean miehen käteen tullessasi maahan, -
joka vuotaa maitoa ja hunajaa."
Juuri näin te olette tehneet.
Israel ottaa teidät vastaan avoimin sylin.
Olette paikassa, jossa miljardeja ihmisiä innoittanut kirja syntyi.
Uskovina toivotan teidät tervetulleiksi kotiin.
Kiitos paljon ja rauha teille.
Kiitokset Uzi Landaulle.
Kiitos myös avusta Temppelivuorella järjestettävän tapahtuman kanssa.
Puheesi Galilean miehen käteen tarttumisesta oli mielenkiintoinen.
Pidämme viimeisen iltamme Genesaretinjärvellä.
Ylitämme sen kahdellatoista veneellä, -
joissa ylistämme yhdessä Jumalaa.
Pidämme viimeisen tapahtumamme siellä, -
ja tuomme esille kaikkien kansakuntien liput.
Kiitos että otit meidät vastaan mahtavaan Israelin maahan.
Olipa upea puhe Israelin matkailuministeriltä.
Hän rohkaisee tarttumaan kädestä miestä, joka tyynnyttää vedet.
Pyydän nyt muutamia henkilöitä astumaan lavalle.
Guinean ensimmäinen nainen, Jeanette Grovogui, on seurassamme.
Pyydän häntä astumaan lavalle.
Luulen hänen olevan seurassamme toista kertaa.
Kiitetään Jumalaa valtioiden johtajien kristityistä vaimoista.
Pyydän lavalle myös Adele Mahinaa, -
Kongon demokraattisen tasavallan edustajaa.
Toivotetaan tervetulleeksi myös Malin edustaja Paul Cisse, -
joka on ollut kanssamme monia kertoja.
Pyydän lavalle myös Nigerian parlamentin jäsenen -
Ganama Titsi Gwagan.
Pyydän lavalle myös Sambian entistä ensimmäistä naista, -
Catherine Mukukaa.
Tervetuloa myös oikeus- ministeriön jäsen Zimbabwesta, -
Mabel Msiko.
Kutsun lavalle myös Hondurasin senaattorin, Lorena Enriquetan.
Pyytäisin lavalle myös Intian ministeriä, Kiizholuzo Nienua.
Tulisiko lavalle myös Ester, kansallisen eläkerahaston johtaja -
maailman laidalta, läntiseltä Samoalta.
Pyydän lavalle myös Hollannin suurlähettilästä Robert Petriä.
Kutsun lavalle Slovakian parlamen- tin jäsenen Branislav Skripekin.
Kiitos Jumalalle kristityistä, -
jotka vaikuttavat valtion tasolla ympäri maailmaa.
He kertovat, kuinka rukoilla heidän hallitustensa puolesta.
Aloitetaan Guinean ensimmäisestä naisesta.
Olen Guinean tasavallan pääministerin puoliso.
Jaan maani ongelmia teidän rukoiltavaksenne.
Guinea sijaitsee Länsi-Afrikassa.
Noin 85% väestöstä on muslimeja.
Kristittyjä on vain noin 10%.
Pyydämme teitä rukoilemaan Guinean puolesta.
Maassamme on vaalit tämän kuun 24. päivä.
Vaalien aikaan kansan keskuudessa tapahtuu kaikenlaisia asioita.
Rukoilkaa puolestamme.
Siten voimme saada rauhalliset vaalit.
Olin päivällisellä erään rouvan kanssa.
Kerroin Jumalan nostaneen esiin pääministerin, -
jolla on kristitty vaimo, kuten minä olen.
Haluan Jumalan tekevän muutoksen kansassamme.
Ne jotka tuntevat Jumalan, erottuvat niistä, -
jotka eivät tunne Häntä.
Haluan Jumalan tekevän muutoksen miehessäni, -
sillä hän on valtiomme johtaja.
Voin ainoastaan rukoilla hänen puolestaan.
Olen nainen, mutta arvokas sellainen, -
sillä Jeesus Kristus asuu minussa.
Aina kun rukoilemme, Jeesus kuulee meitä.
Jos Jumala sallii mieheni tulla valituksi, -
en ainoastaan ole kiitollinen, vaan osoitan myös uskollisuuttani.
Jumala käytti Esteriä Israelin kansan pelastamiseksi.
Guinea tulee vielä olemaan kristitty kansakunta.
Tämä on pyyntöni, -
ja pyydän kaikkia paikalla olevia guinealaisia yhtymään siihen.
Kiitos ja Jumalan siunausta.
Herra sanoo: "Tyttäreni, minä asetin sinut asemaasi.
Minä rakastan kansaasi.
Annan sinulle suun täydeltä viisautta.
Minä tule nostamaan nuorten naisten sukupolven.
He tulevat olemaan merkittäviä tutkijoita.
Minä annan teille perinnön ja koulutuksen.
Käytän teitä taisteluun köyhyyttä vastaan kylissä.
Vaikutusvaltasi ei tule ehtymään.
Se tulee lisääntymään tulevina päivinä.
Seuraavaksi annan puheenvuoron edustajalle, -
joka tulee Kongon demokraattisesta tasavallasta.
Maan edustajia on tänään paikalla kuusi henkilöä, -
sekä 60 maan muuta valtuutettua.
Ensimmäinen rukouspyyntö.
Pyydän teitä rukoilemaan rauhaa maahani.
Erityisesti maan itäosassa ei ole rauhaa.
Naisia raiskataan, ja lapset kärsivät.
Haluamme rauhaa maahamme.
Toinen rukouspyyntö.
Erästä asiaa on alettu ajaa kansallisella tasolla.
Tavoitteena on yhteys, joka rakentaa Kongoa.
Kongolaiset kokoontuvat yhteen maan ykseyttämiseksi.
Rukoillaan, että paholainen ei pääse jakamaan maata osiin.
Pyydämme rukousta maamme johtajan puolesta, -
joka on maailman nuorin presidentti.
Haluamme Jumalan antavan hänelle Salomon kaltaista viisautta.
Kiitos teille.
Kongon demokraattinen tasavalta on Afrikan 4:ksi suurin valtio.
Isä, olemme tulleet yhteen kansakuntien alttarille.
Me huudamme puoleesi Kongon demokraattisen tasavallan puolesta.
Herra, me julistamme pahojen henkien liikehdinnän loppuneeksi.
Ne ovat aiheuttaneet niin paljon kärsimystä kansassasi.
Me haluamme kukistaa ne Jeesuksen nimessä.
Me pyydämme rauhaasi, joka ylittää ymmärryksen.
Lähetä enkelisi noihin kyliin, joissa naiset ja lapset kärsivät.
Me pidätämme kaikki demoniset toimet Jeesuksen nimessä.
Herra, vastaa pyyntöömme.
Rukoilemme ymmärryksen ylittävää rauhaa kansasi ylle.
Me rukoilemme maan presidentin puolesta.
Pyydämme hänen saavan jumalallisen viisauden.
Salli hänen ymmärtää, että viisaus tulee taivaan Jumalalta.
Me rukoilemme tähän maahan jumalallista järjestystä.
Me kiitämme Kongon demokraattisen tasavallan edustajista, -
jotka ovat tulleet paikan päälle.
Heidän maassaan tulee olemaan täyskäännös, -
kun he palaavat kotiin.
Tulkoon sinun nimesi korotetuksi.
Me siunaamme palvelijoitasi Jeesuksen nimessä, aamen.
Kiitetään Herraa.
On hienoa saada jälleen vieraak- semme Malin edustaja Paul Cisse.
Hän on täällä lähes joka vuosi.
Toivotamme sinut jälleen tervetulleeksi.
Tervehdin teitä Jeesuksen nimessä.
Viime vuonna samaan aikaan Malia ravisteltiin.
Maamme oli väkivallan täyttämä.
Me huusimme täällä Jumalan puoleen, ja saimme Häneltä sanan.
Profetian tuoja sanoi näin: -
"Herra sanoo, -
että Hän tulee karkottamaan hyökkääjät kauas maastanne.
Hän rakentaa muurin Malin ja terroristien välille."
Profeetta Habakuk sanoi, -
"Jos vastaus viipyy, odota." Hab. 2:3
Me emme odottaneet kovin kauan.
Herra ajoi terroristit matkoihinsa.
Herra lähetti Ranskan presidentin Francois Hollanden.
Tänään Mali on vapaa ja rauhallinen.
Siksi tuomme todistuksemme Siioniin.
Me kiitämme Jeesusta, ja annamme Hänelle kunnian, -
sillä Hän on mahtava Jumala.
Pyydämme teitä rukoilemaan Malin puolesta.
Demokraattinen hallitus valittiin maamme johtoon viime viikolla.
Eduskuntaa ollaan muodostamassa.
Pyydän teidän rukouksianne, sillä olen yksi ehdokkaista.
Me perustimme Israelin ystävät -järjestön Malissa.
Se on saanut kansallista tunnustusta.
Rukoilkaa, että Jumalan rauha vallitsisi Malissa.
Mali tarvitsee rukouksianne.
Rukoilkaa Malin seurakuntaan ykseyttä.
Rukoilkaa maahamme kestävää rauhaa Jeesuksen nimessä.
Kiitos.
Kiitetään Jumalaa läpimurrosta Malilla.
Isä, me kiitämme Malista.
Kiitos, että hajotit vihollisen vallan.
Me kiitämme siitä, että Jeesus tulee muuttamaan Malin täysin.
Yhdistä kristittyjä Pyhän Henkesi voimalla.
Rukoilemme rukousliikkeen kasvavan Malilla.
Kiitos siitä, mitä teit Malilla viime vuonna.
Uskomme sinun tuovan suuren muutoksen ensi vuonna.
Rukoustornien noustessa rukoukset kantautuvat valtaistuimellesi.
Uskomme sinun vetävän monia ihmisiä puoleesi.
Suojele hallitusta, ja aseta sinne lisää kristittyjä.
Me olemme Jeesuksen nimessä yksimielisiä Malin muutokseksi.
Vahvista veljeäni.
Kiitos hänen rohkeasta johtajuudestaan.
Kiitos, että hän voi tulla Jerusalemiin joka vuosi, -
ja me saamme seisoa hänen rinnallaan läpimurron saamiseksi.
Jeesuksen nimessä, aamen.
Profetoin viime vuonna Jumalan rakentavan muurin.
Nyt seuraa toinen profetia.
Olen kutsunut sinut auttamaan Malin uudistamisessa.
Jumala sanoo, että Hän alkaa luoda perustusta tälle kansalle.
Kuten Timbuktu teki aikoinaan Malista kaupankäynnin keskuksen, -
aion asettaa siunaavan käteni Malin kaupankäynnin ylle.
Yrityksiä ilmaantuu liiketoimineen, ja sinä autat rakentamaan maata.
Minä olen tehnyt sinut.
Minä tulen käyttämään näitä käsiä uuden kansakunnan rakentamisessa.
Näin sanoo Herra.
Toivotamme tervetulleeksi Nigerian parlamentin jäsenen -
Ganama Titsi Kwagan.
Tervetuloa Jerusalemiin.
Paikalla on 110 Nigerian edustajaa.
Meillä on paljon haasteita.
Siskoni pyysi olemaan puhumatta Boko Haram -ongelmasta, -
jonka puolesta olemme rukoilleet.
Koska asia koskettaa minua suoranaisesti, -
minun täytyy ottaa asia esille.
Meidän tulee rukoilla maamme terrorismin voittamiseksi, -
kuten Herra toimi Malilla.
Valtiomme on tehnyt paljon toimia terrorismin pysäyttämiseksi.
Tehtävää on kuitenkin vielä paljon.
Toisekseen tuon terveiseni Nigerian parlamentista, -
sekä maamme presidentiltä, Jonathan Goodluckilta.
Rukoillaan maamme kristittyjen puolesta.
Uskontokuntia korostetaan liikaa.
Kristuksen ruumiin tulee olla yhtä.
Rukoillaan ykseyttä Kristuksen ruumiille Nigeriassa.
Uskontokuntia ei tule korostaa.
Vuonna 2014 tulee kuluneeksi sata vuotta siitä, -
kun Pohjois- ja Etelä-Nigeria yhdistyivät yhdeksi kansakunnaksi.
Juhlimme satavuotista taivaltamme.
Rukoillaan, että Nigeria säilyy yhtenäisenä.
Vuosina 1967-1970, -
maamme kävi läpi kauhean sisällissodan.
Jumala kuitenkin yhtenäisti maamme armossaan.
Tämä taitaa olla viides rukouspyyntöni.
Vuonna 2015 maassamme pidetään eduskuntavaalit.
Maamme poliittinen tilanne käy kuumana, -
ja ihmiset yrittävät sinnitellä vaaleihin asti.
Pyydämme rukousta, että vuoden 2015 tullessa -
Jumala valitsee hallitukseen vanhurskaita ihmisiä.
Sana sanoo, että vanhurskaiden hallitessa vallitsee ilo, -
mutta jumalattomien hallitessa kansa huokaa.
Rukoillaan, että Nigeriasta tulisi parempi paikka elää.
Maamme on myös osallistunut 24/7 -rukousliikkeeseen.
Rukoilemme, että rukousliike leviäisi koko maahan.
Yksittäisissä paikoissa rukoillaan jo, mutta se ei ole maanlaajuista.
Rukoilemme rauhaa kansallemme ympärivuorokautisesti.
Rukoillaan, että koko kansa- kuntamme saisi saman näyn.
Kiitän Jumalaa saadessani olla Israelissa toista kertaa.
Tein ensimmäisen retkeni vuonna 2009, -
mutta tässä kokoontumisessa olen nyt ensimmäistä kertaa.
Sain kuulla tapahtumasta parlamentin rukoushuoneen kautta.
Pyysin Jumalalta mahdollisuutta päästä tulemaan tänne, -
ja olen kiitollinen, että nyt olen täällä.
Vien terveiset kotiin, kuinka siunattu olen ollut.
Kerroin Zimbabwessa asuvalle veljelleni, -
että haluan tavata pastori Gatsin.
Herra innoitti meitä hänen kauttaan tänä aamuna.
Haluan kiittää teitä kaikkia, sekä Tomia tästä konferenssista, -
josta sain kuulla tänä vuonna.
Aion tulla tänne säännöllisesti.
Isä, me kiitämme sinua Nigerian kansasta, -
pastori Adeboyesta, sekä maan presidentistä.
Kiitos, että he ovat seisseet sinun liittosi kannalla.
Me uskomme sinun siunaavan heitä sen tähden.
Me uskomme rauhan tulevan koko maahan.
Uskomme väkivallan väistyvän.
Uskomme pohjoisenkin saavan rauhan.
Uskomme 24/7 -rukousliikkeen leviävän maan jokaiseen kaupunkiin.
Herra, pystytä Daavidin maja, jotta Pyhä Henki vuodatettaisiin.
Anna tälle kansakunnalle suuri sadonkorjuu.
Anna sinun rauhasi levätä koko kansakunnan yllä.
Rukoilemme Jeesuksen nimessä.
Rukoilemme myös vaalien puolesta.
Anna Jonathan Goodluckin jatkaa maan presidenttinä -
ja johtaa heitä kohtaloonsa.
Uskomme sinun pysäyttävän kaiken vastarinnan.
Isä, me kiitämme sinua Nigerian kansakunnasta.
Anna sen ajan jo tulla, kun Nigeriassa tapahtuu kasvua, -
ja se saa Afrikan mantereen vanhimmiston tehtävän.
Nosta esiin arvostettavia miehiä ja naisia, -
jotka johtavat maata esimerkillään.
Auta niitä ihmisiä, jotka ovat hajaantuneet.
Anna heidän olla Jumalan valtakunnan esikuvina.
Kiitos tavoista, joilla olet vahvistanut heitä.
Heillä on uskallusta.
Salli heidän astua valtakuntaasi ja levittää sinun Sanaasi.
Anna Nigerian nousta ja saavuttaa profeetallinen tehtävänsä.
Me perumme vihollisen toimeksiannot, -
jotka yrittävät estää sinun suunnitelmasi toteutumista.
Me rukoilemme tulevan satavuotisjuhlan puolesta.
Kiitos, että saamme nähdä suuren muutoksen Nigerian kansassa.
Me siunaamme Nigeriaa Jerusalemista käsin.
Me kiitämme heidän seurakunnastaan.
Me kumoamme kaikenlaisen hajaannuksen.
Jeesuksen seurakunta tulee tuntemaan heidät yhtenä ruumiina.
Uskontokuntia ei tule olemaan - on vain yksi Herra, Jeesus Kristus.
Salli heidän nousta kaikkialla, missä he ovat.
Vahvista heitä sinun kunniaksesi. Jeesuksen nimeen, aamen.
Nigeria ei tule koskaan olemaan entisellään.
Matkailuministeri julisti samaa meille.
En puhunut hänelle sellaisesta, joten se on varmaan Hengestä.
Sambian entinen ensimmäinen nainen Regina C. Chiluba jakaa meille -
nyt rukouspyyntönsä.
Hänen miehensä julisti Sambian kristilliseksi kansaksi -
ollessaan presidenttinä.
Ylistys ja kunnia Israelin Jumalalle.
Annan tunnustusta tälle Jumalan miehelle ja hänen vaimolleen.
Me kiitämme Jumalaa heidän tekemästään työstä.
Tämä antoi minulle jumalallisen mahdollisuuden tulla Israeliin.
Mieheni rakasti Israelia.
Kun hänestä tuli presidentti, maamme talous oli rappiolla.
Hän ymmärsi, ettemme siunaa Israelia, -
joten hän uudisti maidemme suhteet.
Muun muassa seurakuntani pastori varmasti todistaa, -
että muodostettuamme uudelleen suhteemme Israeliin -
taloutemme elpyi.
Hän varoitti YK:n lähettiläitään äänestämästä Israelia vastaan.
Siitä johtuen Sambia tuli siunatuksi.
Sambia on upea kansakunta.
Meillä on paljon luonnonvaroja, mutta olemme kuitenkin köyhiä.
Pyydänkin teiltä rukousta, -
että Sambia saavuttaisi täyden potentiaalinsa.
Maassamme on yksi suurimmista kupariesiintymistä, -
sekä 40% eteläisen alueen maanalaisista vesivarannoista.
Maassamme on myös puhtaimmat smaragdit, mutta olemme yhä köyhiä.
Rukoillaan, että Sambia ymmärtää täyden potentiaalinsa -
ja että sen johtajat pysyvät Israelin Jumalan tiellä.
Vanhurskaus ylentää kansakunnan.
Haluaisin teidän rukoilevan myös presidenttimme puolesta.
Hän on mahtava presidentti, ja me rakastamme häntä.
Sambiassa asuu noin 13 miljoonaa asukasta.
Se on pinta-alaltaan 750 000 neliökilometriä.
Sambia ottaa vierailijat mielellään vastaan.
Se on iso maa, johon me kaikki mahdumme.
Olette kaikki tervetulleita.
Olen kiitollinen siitä, -
että saan rukoilla Beetlehemin portilla kansani puolesta.
Olen kiitollinen pastori Gatsille, sekä pastori Zululle.
Zulu on kuljettanut soihtua ympäri Sambiaa.
Kaikki Sambiassa ovat kuulleet tästä konferenssista.
Me suunnittelimme tänne tuloa mieheni kanssa.
Hän rakasti Tom Hessiä.
Suunnittelimme kaksi vuotta tuloamme, mutta hän nukkui pois.
Kiitämme siitä, että hän on Herramme luona.
Pastori Zulu pyysi minua mukaansa tänne, ja minä suostuin.
En ole katunut hetkeäkään.
Rukoillaan Sambian puolesta.
Meillä on seurassamme noin 30 Sambian edustajaa.
Rukoillaan yhdessä Sambian kansan tehtävän täyttymistä.
Herra sanoo, että miehesi on kuin maahan pudonnut siemen.
Kaikki hänen rukouksensa Sambian puolesta toteutuvat.
Ne tulevat toteutumaan.
Herra sanoo, niin kuin valtatie rakennetaan idästä länteen, -
tulen avaamaan Afrikan sydämen.
Sambia astuu siunauksen aikaan.
Muutos tulee olemaan mahtava, -
kun riistän rikkauksia kansain- välisten yritysten käsistä, -
jotka ovat tulleet ryöstämään tätä maata.
Tulen hajottamaan turmeluksen vallan, -
joka on sitonut niitä yrityksiä, joita vastaan miehesi taisteli.
Sambia tulee olemaan rukouksen majakka.
Pastori Zululle Herra sanoo, että Hän rakentaa seurakunnan, -
eikä helvetti tule ottamaan valtaa.
Sinä rakennat rukoustornin.
Siitä tulee yhtä kaunis, kuin pastori Nikon rakentama.
Minä tuon varat sen rakentamiseksi.
Jumala on nähnyt myös sinun aherruksesi.
Valmistaudu, sillä minä rakennan tämän rakennuksen, -
koulutuskeskuksen ja rukoustornin, sanoo Herra.
Isä, me rukoilemme tämän julistuksen säilymistä Sambialle.
Me rukoilemme, -
että näiden sanojen kautta Sambiasta tulee kristitty kansa.
He tulevat menestymään jokaisella elämänalueella.
Isä, me kiitämme, että tämä sana pysyy muuttumattomana.
Zimbabwesta annamme puheenvuoron oikeusministerille, Mabel Msikolle.
Kiitos.
Tervehdin teitä Jeesuksen nimessä.
On suuri etuoikeus seistä teidän edessänne tänään.
Kiitän Jumalaa Zimbabwesta -
ja erityisesti juuri päättyneistä rauhallisista vaaleista.
Rukoilen maassani vallitsevan rauhan ilmapiirin jatkuvan.
Pyydän rukousta maamme talouden puolesta, -
että maatalous, tuotanto ja kaivosteollisuus elpyisivät.
Rukoilen myös, että Zimbabwesta tulisi jälleen Afrikan leipäkori.
Uskon täällä oloni kautta Jumalan kuulevan rukouksemme.
Kiitän pastori Gatsia, joka on järjestänyt kokouksiamme Afrikassa.
Tämä on ensimmäinen kertani tässä konferenssissa, -
ja annan kaiken kunnian Jumalalle tästä mahdollisuudesta.
Halusin astua tälle pyhälle maaperälle, -
ja tulla suuren kuningas Daavidin kaupunkiin.
Pyydän rukousta kansani puolesta, -
jotta köyhyys kääntyisi menestykseksi.
Meillä on kaikki resurssit.
Tiedän Jumalan antavan meille hallituksen, -
joka vie meitä uudelleen kohti menestystä.
Isä, me rukoilemme Zimbabwen puolesta.
Me jätämme tämän kansan armon valtaistuimesi eteen.
Herra, kun me ylennämme sinut, niin sinä vedät kaikki tykösi.
Me kiitämme sisarestamme.
Kiitos, että mennessään kotiin hän saa kertoa siitä, -
mitä sinä teet tässä kaupungissa.
Luo uutta Zimbabwen kansassa.
Luo uutta sisaressamme hänen uskonsa mukaan, -
kun hän on tullut etsimään sinun kasvojasi.
Anna hänen palata siunausten saattelemana korjaamaan satoa.
Isä, auta Zimbabwen kansaa.
Poista kaikki esteet tämän kansan tieltä.
Anna heidän täyttää profeetallinen tehtävänsä.
Isä, sinä hallitset tämän maanosan johtajien sydämiä.
Käännä heidän sydämensä sinun tarkoituksiisi.
Mukautukoon ne sinun Sanaasi.
Auta, ettemme viivyttelisi enää.
Anna tämän kansan nähdä tehtävänsä, kuten olet määrännyt.
On niin paljon tehtävää jäljellä.
Kokoontukoon hajaantunut kansamme yhteen.
Jumala, vieraile Zimbabwessa, -
ja anna sanan kiertää, että Jumala on ollut siellä.
Vieraile luonamme Jeesuksen nimessä, aamen.
Herra sanoo, -
että Hän tekee Zimbabwesta ihmeiden ja merkkien maan Afrikassa.
Te astutte ennalleen palauttamisen aikaan, -
kuten lupasin Joelin kirjassa.
Se tulee olemaan niin ihmeellistä, että sitä seuraa ilmestyminen.
Monet kansat tulevat katsomaan niitä ihmeitä ja merkkejä, -
joita olen tehnyt tässä kansassa.
Herra sanoo, että muutos tulee yllättäen.
Kun sen aika koittaa, -
tulette saamaan Jobin tavoin kaiken kaksinkertaisesti.
Kaikki tulee tapahtumaan nopeasti.
Silloin erämaa tulee kukoistamaan ruusun lailla.
Seuraavaksi puheenvuorossa on Hondurasin senaattori.
Tervetuloa.
Kiitos paljon.
Hyvää iltaa.
Taputetaan yhdessä Herralle.
Hän on Kuningas, ja Hänen ansiostaan olemme täällä.
Kiitän Tomia ja hänen vaimoaan kutsusta tänne.
Cindy Jacobs vieraili maassamme ja antoi meille profetian.
Hän sanoi Hondurasin tasapainottelevan tilanteessa, -
jossa joko etsimme Jeesusta, tai menemme toiselle puolelle.
Tämä on maamme tila tällä hetkellä.
Herra sanoo, että Honduras käy suurta taistelua.
Herra kehottaa teitä kutsumaan kansakuntia tueksenne.
Taistelussa ei ole vain kyse Hondurasista, -
vaan siitä, mitä se edustaa.
Herra sanoo, että sen tulee olla kansakuntien taistelu.
Honduras ei selviä yksin.
Herra kutsuu kansoja teidän avuksenne.
Isä, me kutsumme maan kansoja seisomaan Hondurasin rinnalla.
Herra, kallista vaaka vanhurskauden puolelle.
Herra sanoo, älä ole peloissasi tyttäreni.
Olen kutsunut sinut, kuten Esterin.
Herra sanoo tehneensä sinut kiistanalaiseksi.
Älä pelkää olla kiistanalaisena median keskellä.
Sinä tulet olemaan ääneni, ja tulet pysymään lujana.
Minä lupaan suojella sinua ja perhettäsi -
kaikilta vihollisen töiltä.
Suomennos: Antti Malvisto